**Съобщение**

**за загуба на правно действие на Решение № ПВ-37-ПР/2016г. за преценяване необходимостта от ОВОС**

На основание чл. 22, ал. 5, т. 1 от *Наредбата за условията и реда за извършване на оценка на въздействието върху околната среда*, РИОСВ – Пловдив СЪОБЩАВА за извършена проверка във връзка с разпоредбите на чл. 93, ал. 8 от *Закона за опазване на околната среда*, относно правното действие на Решение № ПВ-37-ПР/15.04.2016 г. за преценяване необходимостта от ОВОС на директора на РИОСВ-Пловдив, с характер „да не се извършва ОВОС“ за инвестиционно предложение (ИП): „Изграждане на кариера за добив на мрамори и баластра в южната част от концесионна площ „Делчевото-2“(66,165 дка)**”,** землище на с. Горнослав, община Асеновград с възложител: „Запрянови – 03“ ООД. Решение № ПВ-37-ПР/2016г. е влязло в законна сила на 08.01.2018 г.

На 04.05.2023 г. е извършена проверка на място от експерти на РИОСВ-Пловдив на концесионната площ. Проверката е обективирана в КП № 0011683/04.05.2023 г. При извършения оглед не е установено наличие на техника и извършване на пробивно-взривни дейности на терена.

 От РИОСВ-Пловдив са изискани и са постъпили документи във връзка с установяване на правното действие на Решение № ПВ-37-ПР/2016г.

 С Писмо с изх. № Е-92-00-42/23.01.2023 г. Министерство на енергетиката, информирана РИОСВ-Пловдив, че Решение № 863 от 02.11.2022 г. на Министерския съвет за предоставяне на концесия за добив на подземни богатства – неметални полезни изкопаеми – индустриални минерали – мрамори, от находище „Делчевото-2, участък „Делчевото – 2 юг“, разположено в землището на с. Горнослав, община Асеновград, област Пловдив, е обжалвано, не е влязло в сила, респективно не е сключен концесионен договор за добив на подземни богатства и не са налице съгласувани цялостен и годишен работен проект за добив по предвидения за това ред.

 С писмо с вх. № ОВОС-1474-44/04.07.2023 г. община Асеновград уведомява РИОСВ-Пловдив, че в общината не е започнала процедура за промяна на статута на територията.

 С писмо с вх. № ОВОС-1474-48/07.07.2023 г., Министерство на земеделието и храните информира РИОСВ-Пловдив, че няма наличие на постановено решение от Комисията за земеделските земи за промяна на предназначението на земеделската земя за неземеделски нужди на концесионна площ „Делчевото-2“(66,165 дка), в землището на с. Горнослав, община Асеновград.

 С оглед констатациите от гореизвършената проверка на място и по документи се установи, че в петгодишния срок от датата на влизане в сила на решението не е започнало осъществяването на инвестиционното предложение.

 В тази връзка Решение № ПВ-37-ПР/2016г. на Директора на РИОСВ-Пловдив е загубило правно действие.